**Bácsbokod Nagyközség Önkormányzata Képviselő-testületének 15/2016. (VIII.4.) önkormányzati rendelete az egészségügyi alapellátásról és körzeteinek kialakításáról**

Bácsbokod Nagyközség Önkormányzatának Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az Alaptörvény 32. cikk (1) bekezdés a) pontjában, továbbá Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában és az egészségügyi alapellátásról szóló 2015. évi CXXIII. törvény 5. § (1) bekezdésében meghatározott feladatkörében eljárva, az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

1. A rendelet célja és hatálya

1. §

(1) A rendelet célja, hogy Bácsbokod Nagyközség Önkormányzata (a továbbiakban: Önkormányzat) közigazgatási területén – az orvosi tevékenységről szóló 2000. évi II. törvényben foglaltakkal összhangban – az egészségügyi alapellátásról szóló 2015. évi CXXIII. törvényben meghatározott alapellátási feladatát a betegellátás színvonalának emelése érdekében teljes körűen biztosítsa.

(2) A rendelet hatálya kiterjed Bácsbokod Nagyközség közigazgatási területén területi ellátási kötelezettséggel működő háziorvosi körzetekre, házi gyermekorvosi körzetre, fogorvosi körzetre, védőnői ellátás körzetére, az alapellátáshoz kapcsolódó ügyeleti ellátásra, valamint az iskola-egészségügyi ellátásra.

2. Az egészségügyi ellátás körzeteinek megállapítása

2. §

(1) A település közigazgatási területén kettő háziorvosi körzet működik, mindkettő vegyes körzet, gyermek és felnőtt lakosság egészségügyi ellátását végzik.

(2) A két körzet utcák szerinti beosztását az 1. számú melléklet tartalmazza. A két orvosi rendelő Bácsbokod, Hunyadi u. 21. szám alatt található.

(3) Az alapellátáshoz kapcsolódó ügyeleti ellátást az önkormányzat feladat-ellátási szerződés keretében látja el. Az ügyeleti ellátás székhelye: 6500 Baja, Rókus u. 10.

(4) A védőnői feladatok ellátása egy vegyes védőnői körzetben történik, melynek területét a képviselő-testület Bácsbokod Nagyközség közigazgatási területében határozza meg. Székhely: Egészségház, 6453 Bácsbokod, Gr. Széchenyi u. 80.

(5) Bácsbokod Nagyközség Önkormányzatának teljes közigazgatási területe egy fogorvosi alapellátási körzetet alkot. A fogorvosi körzet székhelye: Egészségház, 6453 Bácsbokod, Gr. Széchenyi u. 80.

(6) A fogászati alapellátást biztosító fogorvos helyettesítését betegség, szabadság esetén helyettes fogorvos látja el saját rendelési idejében csak sürgősségi ellátásban (akut fájdalom megszüntetése).

Helyettesek székhelyei:

1. Dr. Bokros Valéria, Bácsalmás Hősök tere 14.
2. Dr. Máthé Annamária, Baja, Rókus u.14.

(7) A fogorvosi sürgősségi ellátás (hétvégén és ünnepnapokon) ügyelet székhelye: 6500 Baja, Kádár utca 17.

(8) Bácsbokod Nagyközség Önkormányzata a 2. számú mellékletben foglalt, az érintett önkormányzatok között született megállapodás alapján biztosítja a bácsbokodi székhelyen a fogorvosi feladatok ellátását Bácsborsód és Katymár községek vonatkozásában.

(9) Az iskola-egészségügyi ellátás az I. számú háziorvosi körzet háziorvosának és a vegyes körzetet ellátó védőnő együttes szolgálatából áll, melyet a 6453 Bácsbokod, Gróf Széchenyi utca 80. szám alatti Egészségházban biztosítanak.

3. Az egészségügyi közszolgáltatás ellátása

3. §

(1) Az Önkormányzat a Magyarország helyi önkormányzatairól szóló 2011. évi CLXXXIX. törvényben meghatározott egészségügyi alapellátási feladatát társas vállalkozási formában működő egészségügyi vállalkozás útján, valamint az Önkormányzatnál foglalkoztatott közalkalmazottakkal látja el.

(2) Az Önkormányzat az egészségügyi alapellátás körébe tartozó közszolgáltatási feladatának vállalkozás útján történő ellátását, a feladat-ellátási szerződésekben foglaltaknak megfelelően biztosítja.

4. Záró rendelkezések

4. §

Ez a rendelet 2016. szeptember 1. napján lép hatályba.

5. §

A rendelet kihirdetésével hatályát veszti a háziorvosi körzetek beosztásáról szóló 6 / 2002. (VIII. 8.) önkormányzati rendelet.

Bácsbokod, 2016. augusztus 3.

polgármester jegyző

Kihirdetve: 2016. augusztus 4.

jegyző

1. *számú melléklet*
2. számú háziorvosi körzet

|  |  |
| --- | --- |
| Aradi tér | teljes |
| Árpád utca | teljes |
| Borsódi út | teljes |
| Budai Nagy Antal utca | teljes |
| Dózsa György utca | 1-49.  2-54. |
| Epreskert | teljes |
| Hősök tere | teljes |
| Hunyadi János utca | 2-62. |
| Szent László utca | teljes |
| Petőfi Sándor utca | 1-45.  2-50/b. |
| Radnóti Miklós utca | teljes |
| Szabadság utca | teljes |
| Mátyás Király utca | teljes |
| Szent István utca | teljes |
| Szérűskert utca | teljes |
| Táncsics Mihály utca | teljes |
| Gróf Széchenyi István utca teljes | |
| Tóth Kálmán utca | teljes |
| Vasút utca | teljes |
| Honvéd utca | teljes |
| Tanya 1. | teljes |
| Tanya 2. | teljes |
| Tanya 57. | teljes |

1. számú háziorvosi körzet:

|  |  |
| --- | --- |
| Ady Endre utca | teljes |
| Csávolyi út | teljes |
| Damjanich János utca | teljes |
| Dózsa György utca | 51-109.  56-114. |
| Felsőszentiváni utca | teljes |
| Hunyadi János utca | 1-95. |
| Jókai Mór utca | teljes |
| József Attila utca | teljes |
| Kossuth Lajos utca | teljes |
| Liget utca | teljes |
| Ménes utca | teljes |
| Petőfi Sándor utca | 47-113/b.  52-114. |
| Rákóczi Ferenc utca | teljes |
| Ságvári Endre utca | teljes |
| Temető sor | teljes |
| Vásártér sor | teljes |
| Virág utca | teljes |
| Tanya 9 | teljes |
| Tanya 25 | teljes |

*2. számú melléklet*

EGYÜTTMŰKÖDÉSI MEGÁLLAPODÁS

mely létrejött egyrészről Bácsbokod Nagyközség Önkormányzata (székhelye: 6453 Bácsbokod, Gróf Széchenyi u. 80., képviselője: Kovács László polgármester),

másrészről Bácsborsód Község Önkormányzata (székhelye: 6454 Bácsborsód, Petőfi utca 3., képviselője: Csomor László polgármester)

és Katymár Község Önkormányzata (székhely: 6455 Katymár, Szent István kir.u.27., képviselője: Pál Endre polgármester)

(a továbbiakban együtt Felek) között alulírott napon és helyen az alábbiak szerint:

Az Együttműködési Megállapodást a Felek az egészségügyi alapellátásról szóló 2015. évi CXXIII. törvény 6. § (1) bekezdése, valamint az önálló orvosi tevékenységről szóló 2000. évi II. törvény, és az önálló orvosi tevékenységről szóló 2000. évi II. törvény végrehajtásáról szóló 313/2011. (XII.23.) kormányrendelet rendelkezései alapján kötötték meg.

1. A bácsbokodi fogorvosi körzet működési (ellátási) területe Bácsbokod Nagyközség Önkormányzata Képviselő-testületének az egészségügyi alapellátási körzetek megállapításáról szóló önkormányzati rendeletben meghatározott területekre terjed ki, mely magában foglalja Bácsborsód és Katymár községek teljes területét is.

2) Az 1. pontban meghatározott körzet székhelye: Bácsbokod

3) A Megállapodás 2016. augusztus 3. napjától határozatlan időre jön létre, a megállapodás módosításához, felmondásához mindhárom fél egyetértése szükséges.

4) A Felek megállapodnak abban, hogy vitás ügyek rendezéséhez hatáskörtől függően a Bajai Járásbíróság, illetve a Kecskeméti Törvényszék kizárólagos illetékességét kötik ki. A Felek az Együttműködési Megállapodást elolvasás és értelmezést követően, szabad akaratukból jóváhagyólag írták alá.

Bácsbokod, 2016. augusztus 3.

polgármester polgármester polgármester

Ellenjegyezte:

jegyző